KOKOUSMUISTIO 9.5.2016

**ELY-keskusten ELO- toiminnan kehittämisehdotukset, epävirallisen työryhmän esitys ELO-rymälle**

Valtakunnallinen ELO-ryhmä päätti kokouksessaan 9.3.2016, että sihteeristö jatkovalmistelee kahta alueellisten ELO-ryhmien ohjausosaamiseen kehittämiseen liittyvää esitystä yhdessä alueellisten ELO-ryhmien, KEHA-keskuksen ja eVokesin edustajien kanssa. Esitykset koskevat alueellisen ELO -toiminnan vaikutusten ja tuloksellisuuden mittaamista ja ohjausosaamisen kehittämisen alustaa ja sisältöä. Esitykset käsitellään seuraavassa ELO -ryhmän kokouksessa 1.6.2016.

Epävirallinen työryhmä kokoontui 3.5.2016. Kokoukseen osallistuivat Sanna Penttinen OPH, Ari Hyyryläinen KEHA -keskus, Merja Niemi-Pynttäri KEHA-keskus, Jukka Peltokoski, Pirkanmaan ELY –keskus, Ulla-Jill Karlsson, OKM ja Ari-Pekka Leminen, TEM. Kutsutuista poissa olivat Raimo Vuorinen, eVokes, Juhani Pirttiniemi, OPH ja Raija Meriläinen, OKM

Työryhmä esitää ELO-ryhmälle seuraavia huomioita ja esityksiä jatkotoimenpiteiksi:

1. Alueellisen ELO -toiminnan vaikutusten ja tuloksellisuuden mittaaminen

Työryhmä kannattaa ELY-keskusten ehdotusta vuosittaisten raporttien laatimisesta, tämä tukee sekä alueellista että valtakunnallista toimintaa. Raporttien valtakunnalliseen keräämiseen ja kokoamiseen tarvitaan valtakunnallinen toimija. Tehtävä soveltuisi parhaiten KEHA-keskukselle, mutta keskuksen toimenkuvaan ei tällä hetkellä sisälly tällaista tehtävää. Asian eteenpäin viemiseksi valtakunnallisen ELO-ryhmän tulisi lähettää KEHA-keskukselle pyyntö valtakunnallisen ELO-toiminnan raportoinnin koordinoimisesta vuodesta 2017 lähtien.

ELY:keskusten vuosittaisella kyselyllä on osittainen kytkentä VOKES:n seuranta- ja tutkimustyöhön, erityisesti laadullisen tiedonkeruun osalta. Työryhmä kannattaa ehdotusta siitä, että selvitetään erikseen mikä on näiden asiakokonaisuuksien välinen työnjako ja laajuus. Järjestetään ennen kesälomia erillinen kokous osapuolten kesken

Työryhmä ehdottaa, että ELY-keskukset laativat mahdollisuuksien mukaan jo tämän vuoden toiminnasta tämän suuntaiset tiiviit raportit. Vuonna 2017 raportointi tehdään osana tulossopimusmenettelyä huomioiden meneillään olevaa aluehallintouudistusta.

1. Ohjausosaamisen kehittämisen alustat ja sisällöt

ELY-keskukset ovat ehdottaneet seuraavia toimenpiteitä ohjausosaamisen kehittämiseksi: *yhteinen valtakunnallinen teema*, *tiedon jakaminen (erit. yhteisten alustan kautta) ja verkostoituminen, Valtakunnallinen TNO-foorumi -kerran vuodessa ja ESR- hankkeiden tehokkaampi kytkeminen niin valtakunnalliseen kuin alueelliseen ELO-toimintaan.*

Työryhmä pitää ehdotuksia kannatettavina, mutta toteaa samalla että toiminnan lähtökohtina on oltava nykyiset resurssit. Työryhmä ehdottaa ELO-ryhmälle, että perustetaan valtakunnallinen ohjausosaamisen jaosto, tämä tukisi alueellista ohjausosaamisen edistämistä ja joka esimerkiksi organisoisi ELY -keskusten nyt tekemien ehdotusten toimeenpanoa.

Työryhmä toteaa alustan osalta, että: aluksi käytetään Peda.net -sivustolla olevaa ELO -toria aiempaa systemaattisemmin. Seuraavassa vaiheessa tutkitaan, voidaanko Kohtaamo -hankkeelle avautuvia verkkosivuja käyttää soveltuvin osin ohjausosaamisen kehittämisen tiedotus- ja viestintä- foorumina. Lähivuosien tavoitteena on, että Kohtaamo -hankkeen sisällä kehitettävä verkko-ohjausalusta sisältää ohjausosaamisen ja ohjaustoiminnan kehittämisen yhteisen osion.

LIITTEET:

1. Alueellisen ELO -toiminnan vaikutusten ja tuloksellisuuden mittaaminen
2. Ohjausosaamisen kehittämisen alustat ja sisällöt